AOT วอลุ่มแน่น-บวกแรงเกือบ5% โบรกฯเชียร์ซื้อลงทุนระยะยาว-เคาะเป้า 70 บาท
AOT วอลุ่มแน่น-บวกแรงเกือบ5% โบรกฯเชียร์ซื้อลงทุนระยะยาว-เคาะเป้า 70 บาท
17 เม.ย. 2563

ผู้สื่อข่าวรายงานว่า บริษัท ท่าอากาศยานไทย จำกัด (มหาชน) หรือ AOT  ณ เวลา 11.44 คน บวก 2.50 บาท หรือ 4.63% ด้วยมูลค่าซื้อขาย 620.45 ล้านบาท

บล.เอเชีย เวลท์ ระบุในบทวิเคราะห์ว่า AOT (ซื้อ; TP 70.00 บาท) คาดว่าบริษัทจะมีกำไรสุทธิไตรมาส2/63 (ม.ค. – มี.ค. 63) อยู่ที่ 3.38 พันล้านบาท ลดลง 54%เทียบไตรมาสก่อนหน้าและลดลง 55%เทียบช่วงเดียวกันของปีก่อน คาดผลประกอบการจะทำจุดต่ำสุดในช่วง ไตรมาส3/63 (เม.ย. – มิ.ย.63) หลังสถิติการบิน 11 วันแรกของ เม.ย. มีจำนวนเที่ยวบินและจำนวนผู้โดยสารลดลง 92.1%เทียบช่วงเดียวกันของปีก่อน และ 98.1%เทียบช่วงเดียวกันของปีก่อน ตามลำดับ
คาดว่าบริษัทจะมีกำไรสุทธิในปี 2563 อยู่ที่ 7.8 พันล้านบาท ลดลง 68.8%เทียบช่วงเดียวกันของปีก่อน (ลดลงจากประมาณการเดิม 71%) ปรับราคาเป้าหมายเหลือ 70 บาท (เดิม 79 บาท) ยังคงคำแนะนำ “ซื้อ” โดยมอง AOT ยังเหมาะสมกับการลงทุนในระยะยาว